钦定古今图书集成/明伦汇编/宫闱典/第118卷 > 郑成宪
## 钦定古今图书集成/明伦汇编/宫闱典/第118卷 > 郑成宪

按《明外史外戚传》：“‘成宪，神宗郑贵妃父也。贵妃有宠，
郑氏父子宗族并骄恣，帝悉不问。成宪累官至都督
同知，卒，子国泰请袭，帝命授都指挥使。给事中张希
皋言：指挥使下都督一等，不宜授任子。妃家蒙恩如
是，何以优后家’？不报。是时贵妃谋夺嫡，廷臣交争，俱
指斥郑氏。国泰不自安，乃上疏请立太子。其从子承”
恩亦言储位不宜久虚。大学士沈一贯左右于帝，弗
听。诏夺国泰俸，而斥承恩为民。然言者终不息。万历二十六年，承恩复上疏劾给事中戴士衡、知县樊玉。
衡妄造《忧危竑议》，离间骨肉，污蔑皇贵妃。帝怒，忧危。
竑议者不知谁所作，中言：“侍郎吕坤媾通宫掖，将与
国泰等拥戴福王。”而士衡前尝论坤与承恩相结，玉
衡方抗言贵妃沮立太子，疏并留中，故承恩指两人。
帝怒，士衡、玉衡皆永戍。廷臣益忿郑氏。久之，皇太子
立。四十三年，男子张差入东宫被擒。言者皆言国泰
谋刺皇太子。主事王之采鞫差，差指贵妃宫监。主事
陆大受、给事中何士晋遂直攻国泰。帝以贵妃故，不
欲竟。御史刘廷元亦先以差风癫闻，国泰遂得免。事
详《之采》等传。或谓国泰厚贿大学士方从哲及廷元
等，故狱辞多颇云。国泰官左都督，病死，子养性袭为
都督。天启初，光禄少卿高攀龙、御史陈必谦追论其
罪，且言养性结白莲贼，将为乱。诏勒养性出京师，随
便居住。魏忠贤用事，宥还。